**AIŠKINAMASIS RAŠTAS**

**PRIE SPRENDIMO PROJEKTO ,,DĖL KLAIPĖDOS MIESTO SAVIVALDYBĖS TARYBOS 2012 m. LIEPOS 26 D. SPRENDIMO Nr. T2-196 „DĖL VIETINĖS RINKLIAVOS UŽ NAUDOJIMĄSI SAVIVALDYBĖS TARYBOS NUSTATYTOMIS VIETOMIS AUTOMOBILIAMS STATYTI TVARKOS“ pakeitimo**

1. **Sprendimo projekto esmė, tikslai ir uždaviniai.**

Teikiamo sprendimo projekto tikslas ir uždaviniai – vadovaujantis LR Euro įvedimo Lietuvos Respublikoje įstatymu ir Nacionaliniu euro įvedimo planu, patvirtintu LR Vyriausybės nutarimu, Lietuvos Respublikos rinkliavų įstatymo nuostatomis, pakeisti Vietinės rinkliavos dydžius už automobilių stovėjimą Klaipėdos mieste, nurodant rinkliavų dydžius eurais.

Atsižvelgiant į tai, šiame sprendimo projekte:

1.1. eurais pateikti Vietinės rinkliavos dydžiai už automobilių stovėjimą Klaipėdos mieste;

1.2. vietinės rinkliavos dydžiai nustatyti vadovaujantis Lietuvos Respublikos rinkliavų įstatymo nuostatomis;

1.3. siūlome palikti Mėlynąsias zonas aikštelėse, atsisakant jų gatvėse (išskyrus dėl prastos gatvių būklės Gluosnių g. ir Gluosnių skg.), taip pat siūlome grąžinti Mėlynąją zoną į Jono kalnelio prieigas;

1.4. nustatyti, kad sprendimas įsigalios euro įvedimo Lietuvos Respublikoje dieną.

1.5. kiti sprendime siūlomi pakeitimai yra techninio pobūdžio.

**2. Projekto rengimo priežastys ir kuo remiantis parengtas sprendimo projektas.**

Projekto rengimo priežastis – euro įvedimas Lietuvos Respublikoje nuo 2015 m. sausio 1 d.

Sprendimo projektas parengtas vadovaujantis Lietuvos Respublikos Euro įvedimo Lietuvos Respublikoje įstatymu,Nacionaliniu euro įvedimo planu, patvirtintu Lietuvos Respublikos Vyriausybės 2013 m. birželio 26 d. nutarimu Nr. 604, Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos rinkliavų įstatymo 12 straipsniu, 13 straipsnio 2 dalimi.

**3. Kokių rezultatų laukiama.**

Klaipėdos miesto savivaldybės teisės aktuose nurodyti litai bus perskaičiuoti į eurus.

**4. Sprendimo projekto rengimo metu gauti specialistų vertinimai.**

Projekto rengimo metu specialistai šiame projekte numatomą tvarką vertino ir sprendimo projektą derino.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Papildomų lėšų sprendimo įgyvendinimas nepareikalaus.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – pagal Lietuvos Respublikos teisės aktus pakeistas Klaipėdos miesto savivaldybės tarybos sprendimas. Neigiamos pasekmės – nenumatomos.

PRIDEDAMA:

1. Lyginamasis variantas, 9 lapai.

2. Siūlymai dėl Vietinės rinkliavos dydžių už automobilių stovėjimą Klaipėdos mieste nuo 2015-01-01, 1 lapas.

Transporto skyriaus vedėjas Rimantas Mockus